Lillestrøm kirke

Lillestrøm kirke er en kirke konstruert i en rektangulær form, fra 1935 i Lillestrøm kommune, Akershus fylke. Den tilhører Nedre Romerike prosti. Byggverket er i betong og tegl og bygget etter den eldgamle basilika-stilen. Kirken har plass til 600 gjester. I Lillestrøm kirke finnes en av Kristusfigurene til Henrik Sørensen. På den blå apsismuren har han malt Kristus al fresco (malt på våt mur) som en ung mann, lyshåret og skjeggløs. Kirken ble senere inspirasjonen til Notodden kirke som stod ferdig i 1938. Kirkene har tilnærmet likt utseende, interiør og altertavle. Referanser Eksterne lenker Lillestrøm menighet om kirken (no) «Lillestrøm kirke». Kirkesøk. Den norske kirke. Lillestrøm kirke i «Norges kirker» (no) «Lillestrøm kirke». Kulturminnesøk. Riksantikvaren – Direktoratet for kulturminneforvaltning.